lav4e**РЕПУБЛИКА БЪЛГАРИЯ**

Министерство на земеделието, храните и горите

Дирекция „Животновъдство“

**Резюме от заседание на Съвет по животновъдство,**

**проведено онлайн на 12.07.2021 г.**

На 12.07.2021 г. от 11:00 до 14:30 часа, под ръководството на министър Христо Бозуков и в последствие на доц. д-р Крум Неделков – заместник-министър се проведе онлайн заседание на Съвета по животновъдство.

**Участие взеха:**

* от страна на МЗХГ: С. Василева – дирекция „Животновъдство“, Д. Ненова – дирекция „Държавни помощи и регулации“, Аделина Стоянова – дирекция „Директни плащания“, Eлена Иванова – дирекция „Развитие на селските райони“ и др.;
* от страна на ДФ „Земеделие“: Мели Махмудова;
* от страна на БАБХ: д-р Викьова – зам. изпълнителен директор, д-р М. Гьонова;
* от страна на животновъдите: Янка Попова (РЖА-Сливен/НОКА); Симеон Караколев (НАРМОБ/НОКА); Бойко Синапов (ОБЖ); Мария Степанчева (АББ); Юлия Коюнджийска (СЗС); Пенка Христова (СЖБ); Евгения Ачкаканова (АРПИЛФБ); Атила Седефчев (ААПКБ); Стоян Чуканов (АРМПГБ), Христо Николов (АЖРСС), доц. Янко Горинов, д-р Полина Хаджистоева-Гочева (АСБ), Румен Андреев (АИСБ), Пенчо Каменов, Юри Янков, Господин Иванов, Цанко Цанев (НСГБ), д-р Диляна Попова (АМБ), Ангел Йонов (АРЧШПБ), Момчил Тасков, Ивайло Гълъбов, Даниел Божанков, Неджми Хюсеин,Милена Митева и др.

**Дневен ред:**

1. Информация за възможностите за подпомагане на сектор „Животновъдство“ чрез схемите за държавни помощи, включително по „Временната рамка за мерки за държавна помощ в подкрепа на икономиката в условията на сегашния епидемичен взрив от COVID-19.

2. Актуална информация относно преговорния процес по регламента на Стратегически план във връзка с обвързаната подкрепа и преразпределително плащане.

3. Проблеми с виртуалните животни и разпределение на пасища – представяне на резултатите от извършени проверки на място във връзка с наличието на виртуални животни.

4. Разни.

**Направени предложения по време на заседанието:**

1. Заради повишените цени на фуражите и енергоносителите да се търсят възможности за подпомагане, включително и по COVID мерките;

2. Заради намаленото с 30% потребление на птиче месо и яйца да се търси възможност сектор птицевъдство да се подпомогне по COVID мерките;

3. Актуализация на бюджета по държавна помощ „Инвестиции за закупуване на съоръжения за добив и съхранение на сурово мляко и съоръжения за изхранване на новородени животни с мляко“ както и по др. инвестиционни мерки. Да се отвори прием по помощта по-рано, а не през месец септември;

4. Да се сформира тематична работна група по интервенциите касаещи животновъдния сектор, особено по мярка „Хуманно отношение“, която трябва да се разшири и опрости.

5. Проверките на място да се извършват при съгласуваност от всички институции едновременно - в един обект да се извършва една проверка.